《捣衣曲》
明代·邱云霄

君子出于役，驾言事西极。关河滞沮修，鞅掌递晨夕。

去闻春鸠滞，今见秋鸿翼。凄凄夜光长，皑皑寒霜集。

沈沈启箧笥，反反理裳泽。朝事浣江头，莫捣寒砧急。

愿竭金闺情，不辞玉腕力。洁白为君欢，缝纫为君密。

但恐江汉长，衣到寒暑易。

作者简介：约公元一五四四年前后在世，字凌汉，号止山，崇安（今武夷山市）人。生卒年不详，约明世宗嘉靖中前后在世。官柳城县知县。